
Ministru kabineta sēdes protokollēmums

Likumprojekts "Grozījumi Civilprocesa likumā"

· 1. Atbalstīt iesniegto likumprojektu;
· 2. Valsts kancelejai sagatavot likumprojektu iesniegšanai Saeimā;
· 3. Noteikt, ka atbildīgā par likumprojekta turpmāko virzību Saeimā ir tieslietu ministre;
· 4. Pēc likumprojekta pieņemšanas Saeimā Tieslietu ministrijai un Finanšu ministrijai veikt sekojošas izmaiņas likumprojekta par valsts budžetu kārtējam gadam un vidēja termiņa ietvaru sagatavošanas procesā:
·  
· 4.1. Tieslietu ministrijai iesniegt priekšlikumu Finanšu ministrijā palielināt pamatbudžetā iemaksājamās valsts nodevas prognozi kārtējam gadam un turpmākajiem gadiem par 344 920  euro, tai skaitā palielinot nodevu par darbību veikšanu tiesu iestādēs par 284 920 euro un palielinot nodevu par izpildu dokumentu iesniegšanu par 60 000 euro.
· 4.2. Finanšu ministrijai palielināt dotāciju no vispārējiem ieņēmumiem Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas" un izdevumus precēm un pakalpojumiem  kārtējam gadam un turpmākajiem gadiem par 344 920 euro, vienlaicīgi par šo summu samazinot ieņēmumus no maksas pakalpojumiem un citiem pašu ieņēmumiem un izdevumus precēm un pakalpojumiem.
· 4.3. Tieslietu ministrijai iesniegt priekšlikumu Finanšu ministrijā samazināt ieņēmumus no maksas pakalpojumiem un citiem pašu ieņēmumiem un izdevumus precēm un pakalpojumiem kārtējā gadā un turpmākajiem gadiem par 236 140 euro Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas".

